**Opći uvjeti korištenja internet kupovine putnog osiguranja GRAWE TOUR**

“GRAWE OSIGURANJE” d.d. Sarajevo, ul. Trg solidarnosti br. 2, ID broj: 4200486200000, upisano u registar Kantonalnog suda Sarajevo, matični registarski broj: 65-02-0004-10, Poreski broj: 01075547, ovim putem vrši dostupne Opće uvjete korištenja internet kupovine putnog osiguranja GRAWE TOUR.

Na ovaj način “GRAWE OSIGURANJE” d.d. Sarajevo (osiguravatelj) vrši dostupne informacije o vrsti osiguranja predmeta kupovine, načinu zaključenja, te o podacima koji se prikupljaju, obrađuju i ustupaju od strane klijenata putem internet kupovine, kao i o razlozima prikupljanja, obrade i ustupanja.

Izjava/upit o pristanku prikupljanja, obrade i ustupanje podataka je obavezan upit i važan dio zaključenja ugovora, na koji način klijent/ugovarač osiguranja/osiguranik u skladu sa propisima i odredbama Zakona o zaštiti ličnih podataka („Službeni glasnik BiH“ broj: 49/06) i Zakona o izmjenama i dopunama Zakona o zaštiti ličnih podataka („Službeni glasnik BiH“ broj: 76/11), te Pravilnika o zaštiti podataka “GRAWE OSIGURANJE” d.d. Sarajevo, daje svoju saglasnost na isti.

Postojanje Izjave/upita o pristanku prikupljanja, obrade i ustupanja podataka je važna iz razloga izvršenja zakonske i podzakonske obaveze “GRAWE OSIGURANJE” d.d. Sarajevo, te zaštite podataka klijenata/osiguranika koji žele uspostaviti poslovnu saradnju sa “GRAWE OSIGURANJE”-m d.d. Sarajevo.

Korištenjem internet stranice [www.putno.grawe.ba](http://www.putno.grawe.ba) klijent/ugovarač osiguranja/osiguranik pristaje na prikupljanje, obradu i ustupanje podataka koji su neophodni za uspostavu ugovornog odnosa, a svoju izričitu saglasnost daje stavljanjem znaka saglasnosti u predviđenom mjestu na online ponudi za zaključenje putnog osiguranja.

Ukoliko korisnik ne želi da se o njemu prikupljaju navedene vrste podataka molimo za prestanak korištenja web stranice internet kupovine putnog osiguranje “GRAWE OSIGURANJE” d.d. Sarajevo.

“GRAWE OSIGURANJE” d.d. Sarajevo zadržava pravo da izvrši izmjenu i dopunu Općih uvjeta osiguranja GRAWE TOUR, Tarife putnog osiguranja u skladu sa Zakonom i poslovnim potrebama. Svaka izmjena Općih/Opštih uslova, Tarife putno-zdravstvenog osiguranje je obavezujuća da bude dostupna klijentu, tako da će u slučaju izmjene, istog dana biti objavljena na [www.grawe.ba](http://www.grawe.ba), oficijelnoj web stranici “GRAWE OSIGURANJE” d.d. Sarajevo.

Prije zaključivanja internet kupovine svaki korisnik usluga internet kupovine putnog osiguranja GRAWE TOUR u obavezi je da se upozna sa Općim uvjetima osiguranja GRAWE TOUR.

**KLAUZULA O ZAŠTITI LIČNIH/OSOBNIH PODATAKA**

“GRAWE OSIGURANJE“ d.d. Sarajevo će u svrhu zaključenja i uspostave poslovnog odnosa kroz zaključenje police putnog osiguranja prikupljati, obrađivati i ustupati podatke klijenta/ugovarača osiguranja/osiguranika koji su u skladu sa Općim uslovima tarife putnog osiguranja neophodni, a za koje klijent/ugovarač osiguranja/osiguranik daje IZRIČITU SAGLASNOST.

“GRAWE OSIGURANJE“ d.d. Sarajevo može prikupljati, obrađivati i ustupati podatke koji su nužni radi uspostave poslovnog/ugovornog odnosa sa klijentom/ugovaračem osiguranja/osiguranikom za koje posjeduje izričitu saglasnost klijenta/ugovarača osiguranja/osiguranika, te takve podatke čuvati i pohranjivati u skladu sa odredbama Zakona o zaštiti ličnih podataka i Pravilnika o zaštiti podataka “GRAWE OSIGURANJE” d.d. Sarajevo.

Svi podaci prikupljeni na način iz prethodnog dijela su dostupni samo zaposlenima kojima su ti podaci nužni za obavljanje posla.

Svi zaposleni “GRAWE OSIGURANJE“-a d.d. Sarajevo odgovorni su za poštivanje odredaba Zakona o zaštiti ličnih podataka i Pravilnika o zaštiti podataka “GRAWE OSIGURANJE” d.d. Sarajevo.

**OBAVEZA DOSTAVE I KORIŠTENJE TAČNIH I ISTINITIH PODATAKA**

U skladu sa odredbama Zakona o zaštiti ličnih podataka i Pravilnika o zaštiti podataka “GRAWE OSIGURANJE” d.d. Sarajevo, “GRAWE OSIGURANJE” d.d. Sarajevo je dužno prikupljati, obrađivati i ustupati samo tačne i istinite podatke koje koristi za naprijed navedene potrebe. Klijent/ugovarač osiguranja/osiguranik u svrhu uspostave ugovornog odnosa sa “GRAWE OSIGURANJE”-em d.d. Sarajevo je dužan dostavljati ISKLJUČIVO tačne i istinite podatke, te ih u skladu sa potrebama usklađivati.

Za slučaj namjerne dostave netačnih podataka ili ukoliko se namjerno prešute okolnosti koje su mogle dovesti do odbijanja zaključenja ugovora o osiguranju, “GRAWE OSIGURANJE” d.d. Sarajevo može zahtijevati poništenje ugovora.

U slučaju unosa netačnih, nepotpunih i neistinitih podataka prilikom uspostave poslovnog odnosa ugovaranja proizvoda putno-zdravstvenog osiguranja putem internet stranice, “GRAWE OSIGURANJE” d.d. Sarajevo ne snosi nikakvu odgovornost.

“GRAWE OSIGURANJE” d.d. Sarajevo će za slučaj nastanka određenih nesuglasica, spora, nastojati sporazumno rješiti sve navedene okolnosti, ukoliko ugovorne strane ne uspiju nastale okolnosti riješiti sporazumno, mjesno nadležan sud je u Sarajevu.

**ZAKLJUČENJE UGOVORA O PUTNOM OSIGURANJU I DOSTAVI POLICE**

Klijent/ugovarač osiguranja/osiguranik je odgovoran za istinitost i potpunost svih podataka navedenih u polici te će snositi sve zakonske posljedice u slučaju davanja neistinitih i/ili nepotpunih podataka.

Ugovor o putnom osiguranju se zaključuje plaćanjem premije.

Nakon uplate premije polica putnog osiguranja zajedno s Uvjetima putnog osiguranja GRAWE TOUR dostavlja se klijentu/ugovaraču osiguranja/osiguraniku u prilogu elektroničke poruke na adresu elektroničke pošte koju je klijent/ugovarač osiguranja/osiguranik naveo prilikom popunjavanja podataka potrebnih za zaključenje ugovora o osiguranju.

Klijent/ugovarač osiguranja/osiguranik odgovara za ispravnost adrese elektroničke pošte te mogućnost otvaranja proslijeđenih dokumenata u PDF formatu u prilogu elektroničke poruke.

“GRAWE OSIGURANJE” d.d. Sarajevo nije odgovoran za nemogućnost isporuke elektroničke poruke na adresu elektroničke pošte ugovaratelja osiguranja.

**ZAŠTITA LIČNIH PODATAKA PRI PLAĆANJU PREMIJE OSIGURANJA**

Plaćanje platnim karticama vrši Raiffeisen Banka putem usluge "Raiffeisen e-Pay-a", koja omogućava prodaju putem Interneta uz prihvat MasterCard i VISA kartica prema najvišim svjetskim standardima sigurnosti.

Prilikom unošenja podataka o platnoj kartici, povjerljive informacije se prenose putem javne mreže u zaštićenoj formi i unose se isključivo samo na strani procesora plaćanja.

Sigurnost podataka prilikom kupovine, garantuje procesor platnih kartica, Raiffeisen Banka, pa se tako kompletni proces naplate obavlja na stranicama banke. Niti jednog trenutka podaci o platnoj kartici nisu dostupni sistemu GRAWE osiguranje d.d. Sarjaevo, pa samim tim internet kupvona GRAWE osiguranje d.d. Sarajevo ([www.putno.grawe.ba](http://www.putno.grawe.ba)) nije odgovorna u slučaju zloupotrebu istih.

**ISPORUKA POLISE**

Dostava police se izvršava na sljedeći način:

• Nakon potvrde o uspješno izvršenoj transakciji plaćanja putem usluge “Raiffeisen e-Pay-a. polica će biti dostavljena u PDF formatu, na e-mail adresu, koju je klijent/ugovarač osiguranja upisao kao adresu za primitak police.

**REKLAMACIJE**

Za sve informacije i dodatne upite možete se obratiti na e-mail adresu: [stete.sarajevo@grawe.ba](mailto:stete.sarajevo@grawe.ba) ili na telefon 033/772-530; radnim danima od 7:30 do 16:00 sati (petkom do 13:30 sati). U slučaju da pošaljete e-mail upit van našeg radnog vremena, odgovor ćemo dostaviti na e-mail prvi radni dan.